شەفەق نیوز/ سەرچەوەیگ لە وەرگیری شارستانی سلێمانی، ئمڕوو دوشەممە، خوەردا لە ئاگرگردن یەکیگ لە بینایەیل بازرگانی لە پارێزگاگە وەبی زەرەد گیانی.
سەرچەوەگە وەئاژانس شەفەق نیوز وت، ئمڕوو شەوەکی ئاگر کەفتیەسە بینایگ بازرگانی لە ناوچەی بەکرەجۆ لە سلێمانی، وتیش، ئاگرەگە لە نهۆم یەکەم بیناگە هیز گردیە ک پێکهاتیە لە منی مارکێت.
سەرچەوەگە وتیش، ئاگرەگە وە تەنیا زەرەد ماددی داشتیە وەبی زەرەد گیانی، دیاریکرد، تیم وەرگیری شارستانی و قورتارکردن رەسینە ئەرا شوین رویداوەگە و کۆنترۆل ئاگرەگە کردنە، تیم  رزگارکردن تەقەلای قورتارکردن ئەو خیزانەیلە دانە ک لە نهۆمەیل دویەم و سێیەم و چوارەم گیرکردوین.
